CELEX: 32009R0680
Language: hr
Date: 2009-07-27 00:00:00
Title: Uredba Vijeća (EZ) br. 680/2009 od 27. srpnja 2009. o izmjeni Uredbe (EZ) br. 423/2007 o mjerama ograničavanja protiv Irana

18/Sv. 013
            
            
               HR
            
            
               Službeni list Europske unije
            
            
               136
            
         32009R0680
   
               L 197/17
            
            
               SLUŽBENI LIST EUROPSKE UNIJE
            
            
               27.07.2009.
            
         
      UREDBA VIJEĆA (EZ) br. 680/2009
   od 27. srpnja 2009.
   o izmjeni Uredbe (EZ) br. 423/2007 o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 60. i 301.,
   uzimajući u obzir Zajedničko stajalište Vijeća 2008/652/ZVSP od 7. kolovoza 2008. o izmjeni Zajedničkog stajališta 2007/140/ZVSP o mjerama ograničavanja protiv Irana (1),
   uzimajući u obzir prijedlog Komisije,
   budući da:
   
               (1)
            
            
               Uredbom Vijeća (EZ) br. 1110/2008 (2) o izmjeni Uredbe (EZ) br. 423/2007 (3) uvode se dodatne mjere ograničenja u skladu sa Zajedničkim stajalištem 2008/652/ZVSP, a posebno obveza prethodnog obavješćivanja s obzirom na određene pošiljke u Iran i iz Irana.
            
         
               (2)
            
            
               Zbog tehničkih razloga, donesena je odredba o odstupanju od pravila o provedbi predmetne obveze prethodnog obavješćivanja tijekom prijelaznog razdoblja. Budući da je složenost provedbenih pravila za posljedicu imala neočekivana kašnjenja u njihovoj provedbi, prijelazno razdoblje potrebno je produljiti do 31. prosinca 2010.
            
         
               (3)
            
            
               Stoga je Uredbu (EZ) br. 423/2007. potrebno izmijeniti u skladu s time,
            
         DONIJELO JE OVU UREDBU:
   Članak 1.
   Ovom se Uredbom četvrti i peti stavak članka 4.a Uredbe (EZ) br. 423/2007 mijenjaju i glase:
   
      „Do 31. prosinca 2010., sažete deklaracije o unosu i iznosu te obavezni dodatni elementi iz ovog članka mogu se dostaviti u pisanom obliku korištenjem komercijalnih podataka ili podataka iz pristaništa, odnosno podataka o prijevozu, pod uvjetom da sadrže potrebne pojedinosti.
      Od 1. siječnja 2011., obavezni dodatni elementi iz ovog članka dostavljaju se u pisanom obliku ili prema potrebi korištenjem sažetih deklaracija o unosu i iznosu.”
   
   Članak 2.
   Ova Uredba stupa na snagu 1. srpnja 2009.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. srpnja 2009.
      
         
            Za Vijeće
         
         
            Predsjednik
         
         C. BILDT
         
      
   
   
      (1)  SL L 213, 8.8.2008., str. 58.
   
      (2)  SL L 300, 11.11.2008., str. 1.
   
      (3)  SL L 103, 20.4.2007., str. 1.